অ্যামি জ্যাকসনের কোল আলো করে এলো দ্বিতীয় সন্তান

ওয়েব ডেস্ক: অভিনেত্রী-মডেল অ্যামি জ্যাকসন(Amy Jackson)দ্বিতীয় সন্তানের জন্ম দিয়েছেন। আবার মা হলেন ব্রিটিশ বংশোদ্ভুত ভারতীয় অভিনেত্রী অ্যামি জ্যাকসন। পুত্রসন্তানের মা হয়েছেন এই অভিনেত্রী। অভিনেতা এড ওয়েস্টউইকের(Ed Westwick) ও অ্যামি জ্যাকসন দম্পতির এটি প্রথম সন্তান। হিন্দি সিনেমার পাশাপাশি, দক্ষিণ ভারতীয় চলচ্চিত্রেও তাঁর উল্লেখযোগ্য অবদান রয়েছে। এই দম্পতি সোশ্যাল মিডিয়ায় সদ্যোজাত পুত্রের ছবি প্রকাশ করেছেন। ছবিতে দেখা যাচ্ছে, একরত্তি শিশুটি তোয়ালেতে মোড়া অবস্থায় মায়ের কোলে রয়েছে। অভিনেত্রী ক্যাপশনে লিখেছেন, ‘অস্কার আলেকজান্ডার ওয়েস্টউইককে(Oscar Alexander Westwick)স্বাগত জানাই।’ আথিয়া শেট্টি ও কেএল রাহুলের পর, বিনোদন জগতে আবারও খুশির হাওয়া।

আরও পড়ুন:স্নিগ্ধ লুকে শ্রেয়া

অ্যামি জ্যাকসন তাঁর সঙ্গী এড ওয়েস্টউইকের সঙ্গে একটি সাদাকালো ছবিও শেয়ার করেছেন। সোশ্যাল মিডিয়ায় অনুরাগীরা তাঁদের শুভেচ্ছা ও ভালোবাসায় ভরিয়ে দিয়েছেন। অ্যামি জ্যাকসন ‘সিং ইজ ব্লিং’-এ অক্ষয় কুমারের বিপরীতে, ‘২.০’ ছবিতে রজনীকান্তের সঙ্গে এবং ‘এক দিওয়ানা থা’ ছবিতে প্রতীক বব্বরের সঙ্গে অভিনয় করে দর্শকদের মন জয় করেছেন। বলিউডে প্রতীকের সঙ্গে কাজ করার সময় তাঁদের প্রেমের গুঞ্জনও ছড়িয়েছিল। ২০১১ থেকে ২০১৫ সাল পর্যন্ত মুম্বইতে থাকার পর, তিনি লন্ডনে চলে যান।

এক সময় হোটেল ব্যবসায়ী জর্জ পানাইওটোর সঙ্গে অ্যামির প্রেমের সম্পর্ক ছিল। ২০১৯ সালের জানুয়ারিতে জাম্বিয়ায় তাঁদের বাগদান হয়। বিয়ের আগেই ২০১৯ সালের সেপ্টেম্বরে অ্যামি একটি পুত্র সন্তানের জন্ম দেন, যার নাম রাখা হয় আন্দ্রেয়াস। কিন্তু ২০২১ সালে তাঁদের বিচ্ছেদ হয়ে যায়।
২০২২ সালে, অ্যামি অভিনেতা এড ওয়েস্টউইকের সঙ্গে সম্পর্কে জড়ান। ২০২৪ সালে তাঁরা বাগদান সেরেছেন এবং সেই বছরের আগস্ট মাসেই বিবাহবন্ধনে আবদ্ধ হন। ২০২৪ সালের অক্টোবরে, অ্যামি তাঁর দ্বিতীয় গর্ভাবস্থার কথা ঘোষণা করেন। গর্ভাবস্থায় নানা মুহূর্ত সোশ্যাল মিডিয়ায় ভাগ করে নিয়েছেন অ্যামি।